་ལེགས་པར་བསྟན་པའི་
ཆོས་ཁམས་རྒྱ་མཚོའི་རྡུལ་སྙེད་ཙམ་གྱི་ནང་ནས་སྙིང་པོར་གྱུར་པའི་དམ་དུ་བཅའ་
བ་ནི་བྱང་ཆུབ་ཀྱི་སེམས་རིན་པོ་ཆེ་ཁོ་ན་ལས། གཞན་མ་མཆིས་ལ། དེ་ལ་ཁྱིམ་
ལ་གནས་པས་ཀྱང་བར་དུ་གཅོད་པར་མི་ནུས་ཏེ། ཁྱིམ་ན་གནས་བཞིན་དུ་མི་སྐྱེ་
བའི་ཆོས་ལ་བཟོད་པ་ཐོབ་པ་ལི་ཙ་བི་དྲི་མ་མེད་པར་གྲགས་པ་བཞིན་ཏེ་དེའི་རྣམ་
པར་ཐར་པ་ལ་བསླབས་ནས་སྐྱོང་བར་གྱིས་ཤིག་ཅེས་པའོ། །དེ་ཡི་བློ་གྲོས་འཇམ་
དཔལ་གཞོན་ནུས་ཀྱང་། །དགབ་པར་མི་ནུས་སྨོན་དང་འཇུག་པའི་སེམས། །སྐྱེས་
པ་རབས་དང་ཐེག་པ་ཆེན་པོ་ཡི། །སྡེ་སྣོད་དག་ལས་རང་སྟོབས་མཐུས་ཀྱང་བསྐྱེད། །
ལི་ཙ་བི་དྲི་མེད་གྲགས་པ་དེའི་བློ་གྲོས་ནི་འཇམ་དཔལ་གཞོན་ནུར་གྱུར་པས་ཀྱང་
གཏུགས་པར་ནུས་པ་མ་ཡིན་པ་དེའི་ཕྱིར་ཁྱིམ་ན་གནས་པ་ཙམ་གྱིས་བག་འཁུམ་
མི་དགོས་ཤིང་། སེམས་ཅན་རྣམས་གཏན་གྱི་བདེ་བར་འགོད་པ་ལ་སྨོན་པའི་སེམས་
དང༌། དེ་ཉིད་ཀྱི་ཆེད་དུ་གཏོང་བ་སོགས་སྤྱོད་པ་ལ་སྤྱད་པ་ནི་འཇུག་པའི་སེམས་
ཏེ༑ དེ་དག་བདེ་བར་གཤེགས་པའི་སྐྱེས་པའི་རབས་རྣམས་དང་། ཐེག་པ་ཆེན་
181

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
པོར་སྟེ་སྣོད་ཟབ་མོ་རྣམས་ལ་ཀློག་པ་དང༌། དོན་ལ་རྣམ་པར་དཔྱོད་པའི་སྒོ་ནས་
རང་སྟོབས་ཀྱི་བློ་མཐུས་ཀྱང་བསྐྱེད་པར་བྱའོ། །ཞེས་ཀྱང་གི་སྒྲས་དགེ་བའི་བཤེས་
གཉེན་ལ་བརྟེན་ནས་སེམས་བསྐྱེད་པའང་སྟོན་ནོ། །ཐོག་མར་ཚངས་གནས་བཞི
ཡིས་བློ་བཅོས་ནས། །ཀུན་ལ་སེམས་སྙོམས་ཕ་མའི་འདུ་ཤེས་ཀྱིས། །ཕན་པར་
སྨོན་དང་བྱང་ཆུབ་འཇུག་པ་ནི། །ཐེག་པ་ཆེན་པོར་འཇུག་པའི་ལམ་གྱི་སྒོ། །ཐོག་
མར་ཞེས་པས། སེམས་བསྐྱེད་ལ་སློབ་པའི་སྔོན་དུ་འགྲོ་དགོས་པར་སྟོན་པའོ། །
དེ་ལ་ཚངས་གནས་བཞི་ཞེས་པ། འདི་བཞི་པོ་བསྒོམས་པའི་འབྲས་བུ་ཚངས་པའི་
འཇིག་རྟེན་གྱི་བདེ་བ་ཐོབ་པར་འགྱུར་བའི་ཕྱིར་ཚངས་པའི་གནས་པ་བཞིའོ། །དེ་
ལ་བྱམས་པ་ནི་སེམས་ཅན་རྣམས་བདེ་བ་དང་འཕྲད་འདོད་ཀྱི་སེམས་སོ། །སྙིང་
རྗེ་ནི་སྡུག་བསྔལ་དང་བྲལ་འདོད་ཀྱི་སེམས་སོ། །དགའ་བ་ནི་བདེ་བ་དེ་དང་མི་
འབྲལ་བར་འདོད་པའི་སེམས་སོ། །བཏང་སྙོམས་ནི་ཉེ་རིང་མེད་པས་ཆགས་སྡང་
དང་བྲལ་བའི་སེམས་སོ། །དེ་བཞི་པོས་ཐོག་མར་བློ་བཅོས་ནས་མཐའ་ཡས་པའི་
སེམས་ཅན་ཀུན་ལ་ཉེ་རིང་མེད་པར་ཐམས་ཅད་ཕ་དང་མར་འདུ་ཤེས་པས་གནོད་
པ་ལས་གྲོལ་ཞིང་ཕན་པ་དང་ལྡན་པ་ལ་སྨོན་པ་དང༌། དེའི་རྒྱུ་བྱང་ཆུབ་ཀྱི་སྤྱོད་པ་
གང་ཡང་རུང་བ་ལ་འཇུག་པ་སྟེ། དེ་དག་ནི་ཐེག་པ་ཆེན་པོར་འཇུག་པའི་ལམ་གྱི་
སྒོ་གཅིག་པུར་གྱུར་པ་ཡིན་ནོ། །ཞེས་བསྟན་ནས་བྱང་ཆུབ་འཇུག་པའི་སྤྱོད་པ་དེ་
དག་ལས་སྦྱིན་ཚུལ་བཟོད་པ་གསུམ་བསྡུས་ནས་སྟོན་པ་ལ། དང་པོ། ཁབ་ཀྱི་
182

དགེ་པཎ་ཚེ་དབང་མཆོག་གྲུབ་བཀའ་འབུམ།
འབྱོར་པ་མངའ་རིས་ལས་འབྱུང་ན། །དྲུག་ཆའི་དཔྱ་ཐང་ཅུང་ཟད་སྨ་བབས་ཀྱང༌།།
བཟོད་པར་མཛོད་དང་སྦྱིན་ལས་གཞན་པའི་གཉེན། །མ་མཆིས་དེ་ནི་ཐུབ་པ་ཆེན་
པོའི་བཀའ། །འདི་ལྟར་རྒྱལ་པོ་རང་གི་ཁབ་ཀྱི་འབྱོར་པ་ཕུན་སུམ་ཚོགས་པ་ནི་
མངའ་རིས་ཀྱི་འབངས་རྣམས་ཀྱི་བདོག་པ་ལ་རག་ལས་པ་ཡིན་ན། སྔོན་གྱི་དུས་
སུ་མང་པོས་བཀུར་བའི་རྒྱལ་པོ་ལ་འབངས་རྣམས་ཀྱིས་ལོ་ཏོག་གི་དྲུག་ཆ་གཅིག་
གི་དཔྱ་ཐང་ཕུལ་བའི་སྲོལ་ཆགས་པར་གྱུར་པ་དེ་ལས་ཅུང་ཟད་དམའ་བར་གྱུར་ཀྱང་
བཟོད་པར་མཛོད་དང་སྦྱིན་པ་ལས་ལྷག་པའི་གཉེན་དུ་གྱུར་པ་ནི་གཞན་གང་ཡང་
མེད་ཅེས་ཐུབ་པ་ཆེན་པོ་བཅོམ་ལྡན་འདས་ཀྱིས་བཀའ་སྩལ་ཏོ། །ཞེས་པའོ། །
གཉིས་པ་ནི། འཆལ་བའི་ཚུལ་ཁྲིམས་མི་དགེའི་གཟུགས་ཉིད་ཀྱང༌། །རྒྱལ་སྲས་
རྣམས་ཀྱི་ཐབས་ལ་མཁས་པ་ནི། །སྟོང་ཉིད་སྙིང་རྗེའི་མཐུས་ཡིན་དེ་ལྟ་ནའང༌། །
དུས་ཁྲིམས་ཡན་ལག་བརྒྱད་ལ་གུས་པར་མཛོད། །འདི་ལྟར་རྒྱལ་སྲས་བྱང་ཆུབ་
སེམས་དཔའ་ཆེན་པོ་རྣམས་ཐབས་ལ་མཁས་པས་གཞན་གྱི་དོན་ཆེན་པོ་འགྱུར་ངེས་
ན་ལུས་ངག་གི་ཚུལ་ཁྲིམས་འཆལ་བ་ལྟར་སྣང་ཡང་ལྟུང་བ་འབྱུང་བའི་སྐབས་མེད་
དེ་མི་དགེ་བའི་གཟུགས་བརྙན་ཙམ་ཡིན་གྱི་སེམས་དགེ་བ་ཉིད་ཀྱི་ཕྱིར་དེད་དཔོན་
སྙིང་རྗེ་ཆེན་པོས་ཚོང་པ་ལྔ་བརྒྱའི་སྲོག་ཐར་བར་བྱ་བའི་ཕྱིར་མི་ནག་མདུང་ཐུང་ཅན་
བསད་པ་དང་། བྲམ་ཟེའི་ཁྱེའུ་སྐར་མ་ལ་དགའ་བས་དེད་དཔོན་གྱི་ཆུང་མའི་སྲོག་
བསྐྱབ་པའི་ཕྱིར་མི་ཚངས་པ་སྤྱད་པ་བཞིན་ནོ། །འོན་ཀྱང་ཐབས་ལ་མཁས་པ་དེ་
183

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ནི་སྟོང་པ་ཉིད་དང་སྙིང་རྗེ་ཆེན་པོའི་མཐུ་ལས་གཞན་མ་ཡིན་པས་ན། མིའི་བདག་
པོ་ཁྱོད་ཀྱིས་དུས་བཟང་པོ་རྣམས་སུ་དུས་ཁྲིམས་ཡན་ལག་བརྒྱད་ལ་གུས་ཤིང་བསྲུང་
བར་མཛོད་ཅིག གསུམ་པ་ནི། ལེགས་ཉེས་སྟངས་འཛིན་ཁྲིམས་ཀྱི་རྗེས་འགྲོ་
བ༑ ༑རྒྱལ་པོ་རང་སའི་ཆོས་ལུགས་ཡིན་མཆི་ཡང༌། །རྨོངས་དང་འདོད་པས་
གཟིར་བའི་ནག་ཅན་གྱི། །སྲོག་ལ་ཆད་པ་མ་སྦྱིན་བཟོད་ཀྱང་འཚལ། །ལེགས་
ཉེས་ཀྱི་སྟངས་འཛིན་ཚུལ་ཁྲིམས་ཀྱི་རྗེས་སུ་འགྲོ་བས་སུ་ཞིག་ལེགས་པར་སྤྱད་པ་
ལ་བྱ་དགའ་སྦྱིན་ཞིང་ཉེས་པར་སྤྱད་པ་ལ་ཆད་པ་གཅོད་པ་རྒྱལ་པོ་རྣམས་ཀྱི་རང་
སའི་ཆོས་ལུགས་ཡིན་པར་འདུག་ནའང་སེམས་ཅན་རྣམས་ནི་གཏི་མུག་གིས་རྨོངས་
ཤིང་། འདོད་སྲེད་ཀྱིས་གཟིར་བ་ཆོས་ཉིད་ཡིན་པའི་ཕྱིར་ཁྲིམས་དང་ཤིན་ཏུ་འགལ་
བའི་ནག་ཅན་ཡིན་ཀྱང་སྲོག་ལ་ཆད་པ་མི་གཅོད་པ་ཅི་ནས་ཀྱང་བཟོད་པར་འཚལ་
ལོ༑ ༑ཞེས་པའོ། །དེ་གསུམ་གའི་མཇུག་བསྡུ་བ་ནི། དེ་ལྟར་གསུམ་གྱིས་བྱང་
ཆུབ་འཇུག་པའི་ཆོས། །སྡོམ་མིན་རྒྱུད་ལྡན་ཉིད་དུ་མི་འཁྱམས་ཤིང་། །རྒྱལ་པོའི་
སྲིད་ཀྱང་ཉམས་པར་མི་འགྱུར་ཞེས། །གསལ་རྒྱལ་ཉིད་ལ་གདམས་པའི་མདོ་ལས་
བཤད། །གོང་མ་བརྗོད་མ་ཐག་པའི། ཧ་ཅང་དཔྱ་ཁྲལ་མི་ལེན་པ་དང་། དུས་
ཁྲིམས་ཡན་ལག་བརྒྱད་པ་བསྲུང་བ་དང༌། སྲོག་ལ་ཆད་པ་མི་སྦྱིན་པ་གསུམ་པོ་
དེས་ཀྱང་བྱང་ཆུབ་འཇུག་པ་སེམས་བསྐྱེད་ཀྱི་སྡོམ་པས་བསྡམས་པ་མ་ཡིན་པའི་
སྐྱོན་རྒྱལ་པོ་རྣམས་ལ་མི་འཇུག་ཅིང༌། རྒྱལ་སྲིད་ཀྱང་ཉམས་པར་མི་འགྱུར་ཞེས་
184

དགེ་པཎ་ཚེ་དབང་མཆོག་གྲུབ་བཀའ་འབུམ།
རྒྱལ་པོ་གསལ་རྒྱལ་ལ་གདམས་པའི་མདོ་ལས་ལེགས་པར་བཤད་དོ། །ཞེས་སྟོན་
པའོ། །ཡིད་དང་ཆོས་སུ་རྟོག་པའི་བྱ་བྱེད་ནི། །རྒྱལ་པོའི་སྲིད་ལ་མུ་ཁྱུད་ལྟར་
བསྐོར་ཀྱང༌། །བརྩོན་དང་བསམ་ཤེས་དབང་རྣོན་མ་བསྲིངས་ཏེ། ། རྒྱལ་པོ་
ཛཿ༔དང་དགེ་དབང་ཡབ་སྲས་བཞིན། །ཡིད་ཀྱི་ཤེས་པས་ཆོས་ཀྱི་ཡུལ་རྣམ་པ་སྣ་
ཚོགས་ལ་རྟོག་ཅིང་དཔྱོད་པའི་བྱ་བྱེད་ཀྱི་འདུ་འཕྲོ་ནི་རྒྱལ་པོའི་སྲིད་ཀྱི་ལས་དོན་ཆེན་
པོ་ལ་བར་མཚམས་མེད་པར་འཇུག་པ་དཔེར་ན་འཁོར་ལོའི་མུ་ཁྱུད་བསྐོར་བ་བཞིན་
དུ་གྱུར་ཀྱང༌། བརྩོན་འགྲུས་དང་། བསམ་གཏན་དང་། ཤེས་རབ་ཀྱི་ཆོས་
རྣམས་དབང་པོ་རྣོན་པོ་ལ་མ་བསྐལ་བས་རྒྱང་རིང་པོར་བསྲིང་བར་མི་བྱ་སྟེ། དཔེར་
ན་འཕགས་པའི་ཡུལ་གྱི་རྒྱལ་པོ་ཛ་དང༌། དགེ་བའི་དབང་པོ་དང་། དེའི་སྲས་
ཟླ་བའི་དབང་པོ་རྣམས་བཞིན་དུ་སྤྱོད་ཚུལ་རྨད་དུ་བྱུང་བ་ལ་བསླབ་པར་བྱའོ། །ཞེས་
བསྟན་ནས་གང་བསླབ་པར་བྱ་བ་བརྩོན་འགྲུས་སོགས་ཀྱི་གནས་རྣམས་སྟོན་པར་
བཞེད་ནས། དེ་ཕྱིར་ཆོས་སྤྱོད་བཅུ་ལ་སྐབས་བཙལ་ཞིང༌། །ནངས་ནུབ་རྡོ་རྗེའི་
ལམ་ལ་རྣལ་འབྱོར་པའི། །བརྩོན་འགྲུས་མཆོག་དང་བསམ་གཏན་ལ་བརྟེན་པས།།
ཤེས་རབ་ཕ་རོལ་ཕྱིན་ལ་རེག་པར་འགྱུར། །བརྗོད་མ་ཐག་པའི་རྒྱུ་མཚན་དེའི་ཕྱིར་
ན་རྒྱལ་སྲིད་ཀྱི་བྱ་བའི་བར་སྐབས་རྣམས་སུ་ཆོས་སྤྱོད་བཅུ་མགོན་པོ་བྱམས་པས། ཡི་གེ་
འདྲི་མཆོད་སྦྱིན་པ་དང༌། །ཉན་དང་ཀློག་དང་ལེན་པ་དང༌། །འཆད་དང་ཁ་ཏོན་བྱེད་པ་དང༌། །དེ་སེམས་པ་དང་བསྒོམ་
པའོ། །ཞེས་སོ།། གང་འགྲུབ་ལ་འབད་པ་དང༌། ནངས་ནུབ་ཏུ་བསྐྱེད་པའི་རིམ་པ་
185

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
དང་། རྫོགས་པའི་རིམ་པའི་རྡོ་རྗེ་ཐེག་པའི་ལམ་ལ་རྣལ་འབྱོར་དུ་བྱ་བ་ལ་བརྩོན་
འགྲུས་མཆོག་ཏུ་བྱེད་པ་དང་། བསྐྱེད་རྫོགས་དེ་དག་ཏིང་ངེ་འཛིན་ནི་བསམ་གཏན་
ཏེ་དེ་སྒོམ་པ་ལ་བརྟེན་ནས་ཤེས་རབ་ཀྱི་ཕ་རོལ་ཏུ་ཕྱིན་པ་སྨྲ་བསམ་བརྗོད་བྲལ་
ཆོས་ཐམས་ཅད་ཀྱི་དེ་ཁོ་ན་ཉིད་ཀྱང་རིང་པོར་མི་ཐོགས་པར་རྟོགས་པར་འགྱུར་རོ། །
ཞེས་བསྟན་ནས་དེ་དག་གི་གེགས་སུ་འགྱུར་བའི་སྤང་བྱའི་ལས་སྟོན་པ་ནི། དེ་ཡི་
འགལ་ཟླ་ལྟུང་བྱེད་ཆེན་པོའི་གཡང་། །མཆོད་རྟེན་རྫས་དང་དགེ་འདུན་འདུ་སྒོ་
འཕྲོག །ལུང་དང་རྟོགས་པའི་དམ་ཆོས་སྤོང་བ་དང༌། །ཁྲིམས་ལྡན་ལྟ་ཅི་རྟགས་
ཙམ་འཛིན་པ་ཡང༌། །ངུར་སྨྲིག་འཕྲོག་དང་ཁྱིམ་ན་གནས་སུ་འཇུག །བརྡེག་ཅིང་
ནོར་འཕྲོག་བཙོན་རར་གཞུག་དང་གསོད། །ཕ་མ་དགྲ་བཅོམ་གསོད་དང་དགེ་འདུན་
དབྱེ། །མཚམས་མེད་ལྔ་ལས་གང་རུང་བྱེད་པ་དང་། །ཕ་རོལ་མེད་པར་ལྟ་བའི་
ལོག་ལྟ་ཡིས། །དགེ་བ་མ་ཡིན་ལས་ལམ་བཅུ་པོ་ལ། །བདག་ཉིད་འཇུག་དང་
གཞན་དག་འཛུད་པ་ནི། །རྒྱལ་པོར་གདམས་པའི་རྩ་ལྟུང་ལྔ་ཡིན་པས། །སྲོག་
འདི་བཏང་ཡང་བླ་ཡི་དེ་སྤོང་ཞིང་། །དེ་བཞིན་གྲོང་དང་གྲོང་ཁྱེར་ཡུལ་འཁོར་གཞོམ།།
ལ་སོགས་བློན་པོར་ངེས་པའི་རྩ་ལྟུང་ལྔ། །གཞམས་ཏེ་བསྒོ་བའི་ཕྱོགས་ལ་ཉེ་བས་
སྤངས། །བཤད་མ་ཐག་པའི་དགེ་ཆོས་དེ་རྣམས་དང་རྣམ་པ་ཤིན་ཏུ་འགལ་བའི་
དགྲ་ཟླ་མ་རུངས་པ་ངན་འགྲོའི་གནས་ཉམ་ང་བར་ལྟུང་བའི་གཡང་ས་ཆེན་པོ་ནི་ལྔ་
སྟེ། སྐུ་གཟུགས་དང་མཆོད་རྟེན་གྱི་རྫས་དང་། དགེ་འདུན་གྱི་ཞིང་ལ་སོགས་འདུ་
186

དགེ་པཎ་ཚེ་དབང་མཆོག་གྲུབ་བཀའ་འབུམ།
དཀ
སྒོ་འཕྲོག་པ། ལུང་དང་རྟོགས་པའི་ཆོས་སྤོང་པ། ཚུལ་ཁྲིམས་དང་ལྡན་པ་ལྟ་ཅི་
དགེ་སྦྱོང་གི་རྟགས་ཙམ་འཛིན་པ་ལའང་གོས་ངུར་སྨྲིག་འཕྲོག་པ་དང༌། ཁྱིམ་དུ་
འབེབས་པ། བརྡུང་བརྡེག་བྱེད་ཅིང་ནོར་འཕྲོག་པ་དང༌། བཙོན་དུ་བཅུག་པ་
དང་། ཕ་མ་དང་དགྲ་བཅོམ་པ་གསོད་པ་དང༌། དགེ་འདུན་དབྱེ་བར་བྱེད་པ་སྟེ།
མཚམས་མེད་པ་ལྔ་ལས་གང་རུང་གཅིག་བྱེད་པ་དང་། འཇིག་རྟེན་ཕྱི་མ་མེད་པར་
འཛིན་པའི་ལོག་ལྟ་ལ་བརྟེན་ནས་མི་དགེ་བ་བཅུ་གང་རུང་གཅིག་བྱེད་པ་ལྔ་པོ་དེ་
རྣམས་རང་གི་བྱས་སམ། གཞན་ལ་བྱེད་དུ་བཅུག་ཀྱང་རུང་། རྒྱལ་པོ་ལ་གདམས་
པའི་རྩ་ལྟུང་ལྔ་ཡིན་པས་སྲོག་ལས་ཀྱང་གཅེས་པར་བསྲུང་དགོས་པ་དང་། དེ་བཞིན་
དུ་གོང་གི་ལོག་ལྟའི་མལ་དུ་གྲོང་དང་གྲོང་ཁྱེར་ཡུལ་འཁོར་སོགས་འཇོམས་པ་གཅིག་
ཏུ་བརྩིས་པའི་བློན་པོའི་རྩ་ལྟུང་ལྔ་པོ་རྣམས་ཀྱང་ཕ་རོལ་འཇོམས་པའི་ཚེ་རང་ཉིད་
ཀྱིས་བྱེད་པ་ལྟ་ཅི། དཔུང་གི་ཚོགས་ལ་བསྒོ་བ་བྱེད་པའི་ཚེ་ན་འབྱུང་བར་ཉེ་བས་
ཅི་ནས་སྤང་དགོས་སོ་ཞེས་པའི་ཐ་ཚིག་གོ །ཁ་ན་མ་ཐོའི་ལམ་དང་ཀུན་དཀྲིས་སྒོ།།
མཐའ་དག་སེམས་དང་སེམས་བྱུང་ལས་སྐྱེ་ན། །འཇིག་རྟེན་ཡང་དག་ལྟ་དང་དྲན་
ཤེས་ལ། །གུས་པས་དཀར་པོའི་ཆོས་རྣམས་འཕེལ་བར་འགྱུར། །ཁ་ན་མ་ཐོ་བ་
ནི་མི་དགེ་བའི་ལས་ལམ་དང༌། ཆགས་སྡང་སོགས་ཉོན་མོངས་པ་ཐམས་ཅད་
སེམས་དང་སེམས་བྱུང་འབའ་ཞིག་ལས་སྐྱེ་བ་ཡིན་པས་ན། འཇིག་རྟེན་པའི་ཡང་
དག་ལྟ་བ་རྒྱུ་འབྲས་བདེན་པས་མི་བསླུ་བར་ཡིད་ཆེས་པ་དང་རྟག་ཏུ་དྲན་དང་ཤེས་
187

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
བཞིན་ལྡན་པར་མཛོད་དང་དེས་ལས་དང་ཉོན་མོངས་པ་འགགས་ནས་དཀར་པོའི་
དགེ་ཆོས་རྣམ་པར་དག་པ་རྣམས་འཕེལ་བར་འགྱུར་རོ། །ཞེས་པའོ། །མཐོང་
ཆོས་སུ་ཡང་མངོན་པར་མཐོ་བ་ཡི། །རྒྱལ་སྲིད་འབྱོར་དང་རྒྱས་ཤིང་ལོ་ལེགས་ལ།།
ཕས་ཀྱི་རྒོལ་བས་མི་བརྫི་བསོད་ནམས་སྟོབས། །མང་པོས་བཏུད་པའི་རྒྱལ་སར་
བཞག་པ་བཞིན། །དགེ་བའི་ཆོས་རྣམས་ལ་ལེགས་པར་སྤྱད་པའི་འབྲས་བུ། ཚེ་
འདིར་མཐོང་བའི་ཆོས་སུའང་མངོན་པར་མཐོ་བའི་རྒྱལ་སྲིད་འབྱོར་ཞིང་རྒྱས་པ་དང་
ལོ་ལེགས་པ་དང་། ཕས་ཀྱི་དགྲའི་རྒོལ་བས་གནོད་པར་མི་ནུས་པ་སོགས་བསོད་
ནམས་ཀྱི་སྟོབས་ཤིན་ཏུ་དར་བས་སྔོན་གྱི་རྒྱལ་པོ་མང་པོས་བཀུར་བའི་རྒྱལ་སྲིད་
བཞིན་དུ་ཕུན་སུམ་ཚོགས་པར་འགྱུར་རོ། །ཞེས་པའོ། །ལེགས་སྨོན་ལམ་དེའི་
རྟེན་ཅིང་འབྲེལ་འབྱུང་ལས། །མཐར་ཐུག་ངེས་པར་ལེགས་པའི་ཆོས་ཁམས་ཀྱང༌།།
བདེ་ལྡན་ཞིང་ཁམས་བཀོད་པའི་ཐེམ་སྐས་རྩེར། །གང་ཆེན་མཚོ་ཡི་རྒྱལ་སྲིད་ལ་
གནས་ཤོག །གོང་དུ་ཇི་ལྟར་བསྟན་པའི་ལེགས་སྨོན་གྱི་ལམ་ལ་བླང་དོར་མ་ནོར་
བ་ཚུལ་བཞིན་སྤྱད་པའི་རྟེན་ཅིང་འབྲེལ་འབྱུང་ལས་མཐར་ཐུག་ངེས་པར་ལེགས་པ་
ཐམས་ཅད་མཁྱེན་པའི་ཆོས་ཀྱི་ཁམས་རྒྱ་མཚོ་ལྟ་བུ་རྣམས་ཀྱང་སྲིད་པ་ཐ་མས་བདེ་
ལྡན་བཀོད་པའི་ཞིང་ཡོངས་སུ་སྦྱངས་ཤིང་སྨོན་ལམ་རྒྱ་མཚོ་རྫོགས་པར་བྱས་ནས་
བྱང་ཆུབ་ཀྱི་སྤྱོད་པ་རྒྱ་མཚོ་མཐར་ཕྱིན་པར་གྱུར་པ་དང་། ཁ་སྦྱོར་གྱི་ཡན་ལག་བདུན་
དང་ལྡན་པ་དབྱིངས་ཀྱི་ལོངས་སྐུ་ཆེན་པོ་གང་ཆེན་མཚོའི་ཞིང་ཁམས་ངེས་པ་ལྔ་ལ་
188

དགེ་པཎ་ཚེ་དབང་མཆོག་གྲུབ་བཀའ་འབུམ།
-:
དབང་ཕྱུག་ཅིང་རྟག་པ་དམ་པའི་ཆོས་ཀྱི་རྒྱལ་སྲིད་ཆེན་པོ་ལ་གནས་པར་ཤོག་ཅིག
ཅེས་ཚིགས་སུ་བཅད་པ་འདིས་མཐར་ཐུག་གི་འབྲས་བུ་སྨོན་ལམ་དུ་མཛད་པ་ཡིན་
ནོ༑ ༑རྒྱལ་བུ་ལ་སྤྲིང་བའི་གཏམ་ཆར་སྤྲིན་གྱི་རོལ་མོ་ཞེས་བྱ་བ། རིག་འཛིན་
འཇིགས་མེད་གླིང་པས་གདམས་པ་རྫོགས། ཞེས་པ་ནི་གོ་སླའོ། །ལེགས་པར་
བཤད་པ་འདི་ཉིད་ཀྱི་ཚིག་དོན་རྣམ་པར་བཀྲལ་བ་འདི་ཡང་༧ས་སྐྱོང་མཆོག་གི་གསུང་
གིས་བསྐུལ་བ་བཞིན་སྙོམ་ལས་པ་༧འགྱུར་མེད་ཚེ་དབང་མཆོག་ཏུ་གྲུབ་པས་སུག་
ལས་སུ་བྱས་པ་སརྦ་མངྒ་ལཾ།། །།
189

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།